《和蒲大受王园泛舟用文老韵》
宋代·郭印

古木卧偃蹇，修篁立葱青。
春风眇无迹，林鸟报先声。
篙师任沿泝，潭纹乱虚明。
佳人更吟咏，洗我尘虑清。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。